Na temelju članka 109. stavka 4. Zakona o prostornom uređenju („Narodne novine“, broj 153/13, 65/17) i članka 25. st.2. al.9. Statuta Općine Promina („Službeni vjesnik Šibensko-kninske županije“ broj 2/18, 7/18), Općinsko vijeće Općine Promina na 11. sjednici održanoj dana 30. studenog 2018. god. donosi

**O D L U K U**

**o donošenju III. izmjena i dopuna**

**Prostornog plana uređenja Općine Promina**

Članak 1.

Ovom odlukom donose se III. izmjene i dopune prostornog plana uređenja Općine Promina („Službeni vjesnik Šibensko-kninske županije“ br: 5/09, 7/14, 5/17) (u daljnjem tekstu: Izmjene i dopune).

**Članak 2.**

Izmjene i dopune sadržane su u elaboratu „Izmjene i dopune prostornog plana uređenja Općine Promina“ stručnog izrađivača URBOS d.o.o Split (broj elaborata: 744/18.), koji se sastoji od sljedećih dijelova:

Knjiga 1.

**A. Tekstualni dio:**

**I OBRAZLOŽENJE**

**II ODREDBE ZA PROVOĐENJE**

**B. Grafički dio**

4. GRAĐEVINSKA PODRUČJA NASELJA

GRAĐEVINSKA PODRUČJA (1:5000), Listovi broj:

4.01, 4.02, 4.03, 4.04, 4.05, 4.06, 4.07, 4.08, 4.09, 4.10, 4.11,

4.12, 4.13, 4.14, 4.15, 4.16, 4.17,4.18, 4.19, 4.20, 4.21, 4.22,

4.24, 4.25, 4.26, 4.27, 4.28, 4.29, 4.30, 4.31, 4.32. i 4.33. 1:5000

Stupanjem na snagu ove Odluke Grafički prikazi: GRAĐEVINSKA PODRUČJA, Listovi broj: 4.01, 4.02, 4.03, 4.04, 4.05, 4.06, 4.07, 4.08, 4.09, 4.10, 4.11, 4.12, 4.13, 4.14, 4.15, 4.16, 4.17, 4.18, 4.19, 4.20, 4.21, 4.22, 4.24, 4.25, 4.26, 4.27, 4.28, 4.29, 4.30, 4.31, 4.32. i 4.33 u mjerilu 1:5000 iz članka 2. stavka 1. točke „B) Grafički dio“ Odluke o donošenju Prostornog plana uređenja Općine Promina („Službeni vjesnik Šibensko kninske županije " broj: 5/09, 7/14 i 5/17) prestaju važiti.

Umjesto grafičkih prikaza iz gornjeg stavka primjenjivat će se grafički prikazi: GRAĐEVINSKA PODRUČJA, Listovi broj: 4.01, 4.02, 4.03, 4.04, 4.05, 4.06, 4.07, 4.08, 4.09, 4.10, 4.11, 4.12, 4.13, 4.14, 4.15, 4.16, 4.17, 4.18, 4.19, 4.20, 4.21, 4.22, 4.24, 4.25, 4.26, 4.27, 4.28, 4.29, 4.30, 4.31, 4.32. i 4.33 u mjerilu 1:5000 iz članka 2. stavka 1. točke „B) Grafički dio“ iz ove Odluke.

**ODREDBE ZA PROVOĐENJE**

Članak 3.

U Odluci o donošenju prostornog plana uređenja Općine Promina („Službeni vjesnik Šibensko-kninske županije“ broj 5/09, 7/14 i 5/17) članak 46.a stavak 2. mijenja se i glasi:

„Za zonu iz stavka 1. ovog članka donesen je Urbanistički plan uređenja („Službeni vjesnik Šibensko – kninske županije“ broj 11/17) kojim je izvršena detaljnija namjena površina te određeni uvjeti smještaja i gradnje za planiranu gospodarsku – proizvodnu namjenu (I), poslovnu namjenu (K1), te druge prateće namjene.“

Članak 4.

U članku 83. stavku 1. dodaje se nova točka 1. koja glasi:

* Ugostiteljsko-turističke namjene (T2):
  + Puljane, površine 4 ha,
  + Suknovci, površine 4 ha i
  + Lukar, površine 2 ha.

Dosadašnje točke 1., 2., 3. i 4. postaju točke 2., 3., 4. i 5.

Iza stavka 1. dodaje se novi stavak 2. koji glasi:

„Pod ugostiteljsko-turističkom namjenom (T2) podrazumijevaju se smještajni kapaciteti u turističkim naseljima u obliku vila, glamping kućica i sl. s dodatnim hotelima. Pored osnovnih smještajnih kapaciteta podrazumijeva se i gradnja pratećih ugostiteljsko-zabavnih i športsko rekreacijskih sadržaja.“

Dosadašnji stavci 2., 3., 4., 5., 6. i 7. postaju stavci 3., 4., 5., 6., 7. i 8.

Članak 5.

Iza članka 83. dodaje se članak 83.a koji glasi:

„Članak 83.a

Na području naselja Puljane, prikazano na kartografskom prikazu broj 4.12 Građevinska područja, utvrđuje se izdvojeno građevinsko područje ugostiteljsko - turističke namjene (T2), površine 4 ha, za smještaj ugostiteljsko-turističkih građevina (smještajnih kapaciteta sa pratećim sadržajima). Maksimalni smještajni kapacitet je 200 kreveta.

Na području naselja Suknovci, prikazano na kartografskom prikazu broj 4.13 Građevinska područja, utvrđuje se izdvojeno građevinsko područje ugostiteljsko - turističke namjene (T2), površine 4 ha, za smještaj ugostiteljsko-turističkih građevina (smještajnih kapaciteta sa pratećim sadržajima). Maksimalni smještajni kapacitet je 250 kreveta.

Na području naselja Lukar, prikazano na kartografskom prikazu broj 4.22 Građevinska područja, utvrđuje se izdvojeno građevinsko područje ugostiteljsko - turističke namjene (T2), površine 2 ha, za smještaj ugostiteljsko-turističkih građevina (smještanih kapaciteta sa pratećim sadržajima). Maksimalni smještajni kapacitet je 50 kreveta.

Planiranje izgradnje građevina i uređenje prostora u izdvojenim građevinskim područjima ugostiteljsko turističke namjene (T2) iz ovog članka provodi na temelju Urbanističkog plana uređenja u skladu sa sljedećim smjernicama:

* minimalna površina za smještajne i prateće građevine (ugostiteljske građevine, spremišta i sl.) iznosi 100 m2 po jednom krevetu;
* maksimalni koeficijent izgrađenosti 0,4;
* maksimalni koeficijent iskorištenosti 0,8;
* minimalna velićina građevinske čestice iznosi 2000 m2;
* smještajne građevine turističkog naselja mogu se graditi kao replika autohtonih zaseoka, vile, tipske kućice, glamping kućice i sl. uz mogućnost izgradnje manjih hotela;
* sportsko-rekreacijske i zabavne građevine mogu zauzimati do 35% površine ugostiteljsko - turističke zone;
* preostale površine namjenjene su prometnim površinama, površinama za infrastrukturu te uređenim zelenim površinama;
* visine zgrada za smještaj turističkog naselja mogu biti najviše do dvije nadzemne etaže odnosno 7,0 m, mjereno od najniže točke uređenog terena uz građevinu do vijenca građevine;
* potreban broj parkirališnih mjesta je potrebno riješiti unutar zone;
* vodopskrba se rješava priključkom na javni vodopskrbni sustav;
* elektroopskrba se rješava priključenjem na elektrodistribucijsku mrežu, uz mogućnost korištenja sunčeve nergije postavljanjem sunčevih panela na krovovima građevina;
* odvodnja otpadnih voda mora se riješiti propisnim zatvorenim kanalizacijskim sustavom.“

Članak 6.

Članak 144. mijenja se i glasi:

„Obveza izrade urbanističkih planova uređenja utvrđena je za neizgrađene dijelove građevinskog područja te izdvojena građevinska područja izvan naselja sukladno Zakonu.

Za izgradnju građevina u nizu u skladu s odredbama prostornog plana šireg područja propisuje se obveza izrade detaljnog plana uređenja.

Tablica: Obvezna izrada urbanističkih planova na području Općine

|  |  |  |  |
| --- | --- | --- | --- |
| BR. | NAZIV | OBUHVAT | POVRŠINA (ha) |
| 2. | Gospodarska zona 1  SUKNOVCI | Izdvojeno građevinsko područje izvan naselja (I) | 9,3 |
| 3. | Gospodarska zona 2  BILA STRANA | Izdvojeno građevinsko područje izvan naselja (I) | 8,6 |
| 4. | Ugostiteljsko-turistička zona PULJANI | Izdvojeno građevinsko područje izvan naselja (T2) | 4 |
| 5. | Ugostiteljsko-turistička zona SUKNOVCI | Izdvojeno građevinsko područje izvan naselja (T2) | 4 |
| 6. | Ugostiteljsko-turistička zona  LUKAR | Izdvojeno građevinsko područje izvan naselja (T2) | 2 |

Važeći Urbanistički planovi uređenja:

„UPU - ZONE OKLAJ – CENTAR 1. I OKLAJ - ZONA MJEŠOVITE NAMJENE U OKLAJU“ („Službeni vjesnik Šibensko – kninske županije“, broj 11/17) obuhvata 38,83 ha. Planom je izvršena detaljnija namjena površina te određeni uvjeti smještaja i gradnje za planiranu gospodarsku – proizvodnu namjenu (I), i poslovnu namjenu (K1), te druge prateće namjene.

**ZAVRŠNE ODREDBE**

Članak 7.

Elaborat Izmjena i dopuna sačinjen je u šest izvornika i sadrži uvezani tekstualni i grafički dio Prostornog plana, ovjeren pečatom Općinskog vijeća Općine Promina i potpisom predsjednika Općinskog vijeća Općine Promina sastavni je dio ove Odluke. Jedan izvornik čuva se u Jedinstvenom upravnom odjelu Općine Promina.

Uvid u Izmjene i dopune može se izvršiti u Jedinstvenom upravnom odjelu Općine Promina i na mrežnim stranicama Općine Promina.

Svi upravni postupci započeti prije stupanja na snagu ove Odluke mogu se dovršiti prema odredbama ove Odluke ukoliko su povoljniji za stranku.

Članak 8.

Odluka o donošenju III. izmjena i dopuna Prostornog plana uređenja Općine Promina stupa na snagu osmog dana od objave u „Službenom vjesniku Šibensko-kninske županije“.

Grafički dio Izmjena i dopuna i Obvezni prilozi Izmjena i dopuna, koji čine sastavni dio ove Odluke, nisu predmet objave.

KLASA: 350-02/18-01/1

URBROJ: 2182/09-18-13

Oklaj, 30. studenog 2018. godine

OPĆINSKO VIJEĆE

OPĆINE PROMINA

PREDSJEDNICA:

Davorka Bronić