Na temelju članka 31. stavak 3. Zakona o postupanju s nezakonito izgrađenim zgradama („Narodne novine“ broj 86/12, 143/13, 65/17), članka 21. st.2. al.6. Statuta Općine Promina („Službeni vjesnik Šibensko-kninske županije“ broj 2/18, 07/18) Općinsko vijeće Općine Promina na 11. sjednici održanoj dana 30. studenog 2018. god. donosi

**PROGRAM**

**korištenja sredstva naknade za zadržavanje nezakonito izgrađenih zgrada**

**na području Općine Promina za 2019. godinu**

Članak 1.

Ovim Programom utvrđuje se korištenje sredstava naknade za zadržavanje nezakonito izgrađenih zgrada u prostoru na području Općine Promina za 2019. godinu koja su, sukladno članku 31. st.3. Zakona prihod proračuna JLS na čijem se području nezakonito izgrađena zgrada koristi.

Članak 2.

Nominalni iznos sredstava naknade u proračunskoj godini ovisi o broju i vrsti u tekućoj godini zaprimljenih zahtjeva za ozakonjenje nezakonito izgrađenih zgrada na području Općine, a u 2019. god. planiran je u iznosu od 15.000,00 kn.

Sredstva naknade koja su prihod proračuna Općine (30% od naknade) koja će se koristiti za namjene utvrđene ovim Programom sukladno članku 31. Zakona o postupanju s nezakonito izgrađenim zgradama, ne mogu biti manja od ostvarenih sredstava s te osnove u tekućoj godini.

Članak 3.

Ostvarena sredstva naknade u 2019. god. namjenski će se koristiti kako slijedi:

* za izradu prostornih planova kojima se propisuju uvjeti i kriteriji za urbanu obnovu i sanaciju područja zahvaćenih nezakonitom gradnjom - u iznosu od 0,00 kn
* za poboljšanje infrastrukturno nedovoljno opremljenih i/ili neopremljenih naselja, prema Programu izgradnje uređaja i objekata komunalne infrastrukture Općine Promina za 2019. god. - u iznosu od 15.000,00 kn.

Članak 4.

Ovaj Program stupa na snagu osmog dana od dana objave u Službenom vjesniku Šibensko-kninske županije.

KLASA: 361-02/18-01/1

URBROJ: 2182/09-18-01

Oklaj, 30. studenog 2018. god.

OPĆINSKO VIJEĆE

OPĆINE PROMINA

Predsjednica:

Davorka Bronić